PATVIRTINTA

Biržų rajono Kirdonių universalaus

daugiafunkcio centro direktoriaus

2018 m. gegužės 31 d. įsakymu Nr. V-12

**BIRŽŲ RAJONO KIRDONIŲ UNIVERSALAUS DAUGIAFUNKCIO CENTRO 2018 - 2020 METŲ STRATEGINIS VEIKLOS PLANAS**

**TURINYS**

I skyrius. Bendrosios nuostatos....................................................................................................................3

II skyrius. Kirdonių universalaus daugiafunkcio centro pristatymas...........................................................4

III skyrius. Kirdonių universalaus daugiafunkcio centro situacijos analizė................................................6

IV skyrius. Kirdonių universalaus daugiafunkcio centro veiklos strategija 2017–2020 metams...............8

V skyrius. Kirdonių universalaus daugiafunkcio centro strategijos realizavimo priemonių planas..........10

VI skyrius. Kirdonių universalaus daugiafunkcio centro strateginio plano įgyvendinimas, kontrolė ir atsakomybė.................................................................................................................................................13

VII skyrius. Laukiami rezultatai................................................................................................................14

**I SKYRIUS**

**BENDROSIOS NUOSTATOS**

Biržų rajono Kirdonių universalaus daugiafunkcio centro (toliau-Centro) 2018-2020 metų strateginis veiklos planas parengtas vadovaujantis Biržų rajono savivaldybės 2018-2020 metų strateginiu veiklos planu, patvirtintu Biržų rajono savivaldybės tarybos 2018 metų vasario 20 d. sprendimu Nr. T-17, Valstybinės švietimo 2013-2022 metų strategijos nuostatomis, Lietuvos Respublikos švietimo įstatymu, Švietimo ir mokslo ministro įsakymais, įstaigos nuostatais, atsižvelgus į savininko strateginius dokumentus ir finansinius išteklius, bendruomenės poreikius, interesus bei pasiūlymus. Planu siekiama įgyvendinti Biržų rajono savivaldybės 2018-2020 metų strateginio plano 1 strateginio tikslo ,,Gerinti švietimo, sveikatos apsaugos ir socialinės paramos paslaugų kokybę ir prieinamumą“ 1 programą ,,Ugdymo kokybės ir mokymosi aplinkos užtikrinimo programa“ bei 2 programą ,,Socialinės paramos ir sveikatos apsaugos paslaugų kokybės ir prieinamumo gerinimo programa“; 2 strateginio tikslo ,,Didinti savivaldybės valdymo efektyvumą, skatinti gyventojų iniciatyvas, kultūrinį ir sportinį aktyvumą“ 3 programą ,,Kultūros ir turizmo, sporto, jaunimo ir bendruomenių veiklos aktyvinimo programa“.

Rengiant Centro strateginį planą buvo laikomasi viešumo, bendravimo ir bendradarbiavimo principų.

Strateginio plano įgyvendinimas bus grindžiamas bendravimu ir bendradarbiavimu tarp Centro bei Kirdonių kaimo bendruomenės, Pabiržės seniūnijos.

Strateginio plano tikslas-užtikrinti efektyvų Centro darbą, gerinant ugdymo (-si) kokybę, telkti Centro ir vietos bendruomenę sprendžiant aktualiausius ugdymo, kultūros ir sporto veiklos, bendruomenės narių užimtumo klausimus, numatyti veiklos prioritetus ir pokyčius iki 2020 metų.

Planą parengė Centro direktorius.

Centras pasilieka teisę iš dalies keisti planuotas veiklas. Strateginis veiklos planas viešinamas Centro internetinėje svetainėje [www.kirdoniuudc.lt](http://www.kirdoniuudc.lt).

**II SKYRIUS**

**KIRDONIŲ UNIVERSALAUS DAUGIAFUNKCIO CENTRO PRISTATYMAS**

Biržų rajono Kirdonių universalus daugiafunkcis centras (toliau-Centras) yra savivaldybės biudžetinė įstaiga, įsteigta Biržų rajono savivaldybės tarybos 2016 m. sausio 28 d. sprendimu Nr. T-15.

Įstaiga įregistruota Juridinių asmenų registre 2016 m. balandžio 1 d.

Adresas-Žalgirio g. 17, Kirdonys, Biržų r., tel. 865780122, el. p. [kirdoniuudc@gmail.com](mailto:kirdoniuudc@gmail.com), [www.kirdoniuudc.lt](http://www.kirdoniuudc.lt)

Biržų rajono savivaldybės tarybos 2016 m. kovo 24 d. sprendimu Nr. T-43 patvirtintas 9 pareigybių skaičius.

2017 m. sausio 1 d. dirbo 14 darbuotojų (8,975 etato), 2017 m. gruodžio mėn. dirbo 12 darbuotojų (8,75 etato), iš jų 3 pedagoginiai darbuotojai (ikimokyklinio ugdymo auklėtojos ir meninio ugdymo pedagogė), 3 administracijos darbuotojai (direktorė, vyr. buhalterė ir ūkvedė). Centre dirba 8 Kirdonių kaimo gyventojai (iš viso 12).

Centro darbo laikas - darbo dienomis 8.00-20.00 val, šeštadieniais dirba biblioteka, 9.00-17.00 val.

Vykdomas ikimokyklinis ugdymas, nuo 2018 m rugsėjo mėnesio bus vykdomas ir priešmokyklinis ugdymas, neformaliojo švietimo, kultūros ir sporto veiklos, teikiamos socialinės paslaugos gyventojams.

Įstaigos darbe vadovaujamasi 2015 m. kovo 10 d. Ugdymo plėtotės centro direktoriaus įsakymu Nr. VK-35 patvirtintoje Daugiafunkcių centrų koncepcijoje nurodytais veiklos principais ir jų įgyvendinimu:

|  |  |
| --- | --- |
| **Principas** | **Centre taikomos priemonės principui įgyvendinti** |
| Orientavimosi į vietos bendruomenės poreikius | Gyventojų poreikiai buvo nustatyti prieš Centro steigimą, pirmais veiklos metais. Rengiant veiklos planus atsižvelgiama į gyventojų poreikius ir tikslines grupes. Organizuojami tradiciniai renginiai, rengiami koncertai, spektakliai, sporto užsiėmimai, varžybos Vykdomas ikimokyklinis ir priešmokyklinis ugdymas, neformaliojo švietimo, kultūros ir sporto veiklos, teikiamos socialinės paslaugos gyventojams, pramogų ir laisvalaikio organizavimas.  . |
| Įvairovės kompleksiškumo | Ugdymo veikla ikimokyklinio ir priešmokyklinio amžiaus vaikams.  Vyksta neformaliojo švietimo užsiėmimai.  Teikiamos paslaugos pritaikytos tikslinių grupių konkretiems poreikiams: kultūros, sporto, švietimo savirealizacijai.  Centras turi įvairios įrangos: treniruokliai, virtuvė, įgarsinimo aparatūra, bibliotekoje kompiuteriai, interaktyvus stalas. |
| Papildomumo | Nuo 2018 metų rudens pradedamas priešmokyklinis ugdymas, bus pradedama nuomoti salė edukaciniams, kultūriniams renginiams. |
| Lankstumo | Centro veikla visada atvira pokyčiams. Šio principo įgyvendinimo bus siekiama įsivertinimo būdu, stebint kas efektyvu, ko reikia atsisakyti, reaguoti į nuolat besikeičiančius bendruomenės poreikius. |
| Prieinamumo | Kirdonių ir aplinkinių kaimų gyventojams sudaryta galimybė lankytis sporto salėje, bibliotekoje, suteikiama galimybė rinktis veiklas pagal poreikius. Siekiama maksimaliai pritaikyti patalpas veikloms. |
| Aktyvaus bendruomenės įtraukimo | Bendruomenės nariai įtraukiami į švenčių, parodų, teminių vakarų organizavimą ir dalyvavimą, sudaromos sąlygos atsiskleisti gyventojų kūrybiškumui, leidžiama naudotis patalpomis saviraiškai. Bendruomenės nariai kviečiami dalyvauti aptarimuose, skatinami išsakyti savo nuomonę ir teikti pasiūlymus. |
| Tarpinstitucinio bendradarbiavimo | Renginiai organizuojami kartu su Biržų rajono J. Bielinio viešosios bibliotekos Kirdonių padalinio darbuotoja, Kultūros centro Kirdonių skyriaus meno vadove. Bendradarbiaujama su Pabiržės seniūnija, Visuomenės sveikatos biuru, Germaniškio mokykla-daugiafunkciu centru. |

**III SKYRIUS**

**KIRDONIŲ UNIVERSALAUS DAUGIAFUNKCIO CENTRO SITUACIJOS ANALIZĖ**

**Centro veiklos tikslinės grupės ir jų poreikių analizė**

|  |  |  |  |
| --- | --- | --- | --- |
| Tikslinės grupės | Trumpas grupės apibūdinimas, pagrindiniai poreikiai | Tikslo grupei reikalingas paslaugas teikia | Pastabos |
| Ikimokyklinio ir priešmokyklinio amžiaus vaikai | Vaikų nuo 2 m. iki 7 m. amžiaus ugdymas ir užimtumas | Ikimokyklinė ir priešmokyklinė grupė, sporto ir renginių salė, biblioteka | Ugdymo procese dirba dvi pedagogės, kai kurios veiklos vyksta 2-3 ir 4-6 metų vaikams atskirose erdvėse |
| Mokyklinio amžiaus vaikai, jaunimas | Teikiamos neformaliojo ugdymo paslaugos, laisvalaikio praleidimo galimybės, dalyvavimas ir lankymasisi renginiuose, literatūros skaitymas, sportavimas, saviraiška | Biblioteka, sporto ir renginių salės, sporto aikštelė lauke. | Sudarytos sąlygos žaisti stalo ir sportinius žaidimus (biliardo, stalo teniso stalas, treniruokliai, stalo žaidimai, priemonės lauko žaidimams). |
| Dirbantys gyventojai ir vyresnio, pensijinio amžiaus žmonės | Bendravimas, dalyvavimas ir lankymasis renginiuose, sportinė, edukacinė veikla, bibliotekos, IT paslaugos, socialinės paslaugos | Biblioteka, sporto ir renginių salės, skalbykla, dušas, masažo kabinetas. | Galimybė pasinaudoti IT, skaityti spaudą, dalyvauti renginiuose. |

**Centro išorinės ir vidinės aplinkos analizė**

**Politiniai veiksniai**

Kirdonių universalus daugiafunkcis centras yra priklausomas nuo Lietuvoje ir Biržų rajone formuojamos švietimo, kultūros politikos: LR Vyriausybės bei steigėjo-Biržų rajono savivaldybės tarybos sprendimų.

**Ekonominiai veiksniai ir finansiniai ištekliai**

Centro ekonominė veikla susijusi su šalies ekonomika, nes Centro finansavimo šaltiniai yra:

1) ikimokyklinio ir priešmokyklinio ugdymo krepšelis;

2) savivaldybės biudžeto lėšos;

3) paramos lėšos;

4) už vaikų išlaikymą gaunamos lėšos;

5) kitos teisėtai gautos lėšos.

Įstaigos finansiniai ištekliai yra riboti, tenkinantys tik būtiniausius ugdymo ir aplinkos palaikymo bei formavimo poreikius. Įstaigos apskaitą tvarko vy, buhalteris.

**Socialiniai veiksniai**

Dėl demografinių pokyčių Lietuvos gyventojų skaičius sparčiai mažėja. Kirdonių kaime gyventojų skaičius mažėja dėl emigracijos ir natūralios kaitos-senėjimo. 2018-2020 metais numatomas ugdytinių skaičius-16 (pagal higienos normas leistinas didžiausias vaikų skaičius mišrioje 2-6 metų amžiaus grupėje).

**Technologiniai veiksniai**

Centre sukurta gera materialinė bazė, sudarytos sąlygos tenkinti skirtingus gyventojų poreikius: interaktyvi lenta, projektorius, kompiuteriai, televizorius, skeneris, spausdintuvas, garso ir šviesų įranga, sporto salės įranga, teniso stalas, biliardo stalas, sporto aikštynas lauke. Šalia Centro įrengta vaikų žaidimų aikštelė (Kirdonių kaimo bendruomenės iniciatyva įgyvendintas Žemės ūkio ministerijos projektas)

**Centro SSGG analizė**

|  |  |
| --- | --- |
| **Stiprybės** | **Sipnybės** |
| * Daugiafunkcionalumas, suteikiantis galimybę įvairiapusiškai veiklai; * Modernizuota aplinka; * Sėkmingas tradicinių švenčių tęstinumas; * Didėjantis ugdytinių skaičius; * Gera vaikų savijauta ir tėvų pasitenkinimas vykdomu ugdymu ir priežiūra; * Organizacijos atvirumas, puikios ikimokyklinio ir priešmokyklinio ugdymo sąlygos, kuriamas palankus mikroklimatas; | * Ribotos kultūrinių mainų galimybės; * Vietos gyventojų pasyvumas; * Menkas papildomų lėšų pritraukimas; * Kvalifikuotų darbuotojų trūkumas kaimo vietovėje: |
| **Galimybės** | **Grėsmės** |
| * Jaunų šeimų kūrimasis kaime; * Inovatyvių ugdymo procesų diegimas; * Naujų tradicijų formavimas ir esamų puoselėjimas; * Vaikų dienos centro steigimas; * Bendradarbiavimo plėtojimas ir iniciatyvų skatinimas; * Galimybė naudotis ES ir kitų fondų parama. * Aktyvus gyventojų požiūris į sveikatos išsaugojimą ir stiprinimą. | * Mažėjantis gyventojų skaičius; * Socialinių problemų gilėjimas; * Staigūs ekonomikos pokyčiai. |

**IV SKYRIUS**

**KIRDONIŲ UNIVERSALAUS DAUGIAFUNKCIO CENTRO VEIKLOS STRATEGIJA 2018-2020 METAMS**

**VIZIJA**

Kirdonių universalus daugiafunkcis centras-atvira kaitai, šiuolaikiška, patraukli kiekvienam kaimo gyventojui įstaiga, tenkinanti jo švietimo, kultūros, sporto, laisvalaikio ir socialinius poreikius, sudaranti galimybes mokymuisi visą gyvenimą.

**MISIJA**

Teikti vietos gyventojų įvairių interesų ir amžiaus grupių poreikius atitinkančias ikimokyklinio ir priešmokyklinio ugdymo, neformaliojo vaikų ir suaugusiųjų švietimo, kultūros, sporto, laisvalaikio ir socialines paslaugas, tenkinti gyventojų saviraiškos poreikius, užtikrinant jų kokybę, įvairovę ir prieinamumą.

**VERTYBĖS**

Pagarba ir dėmesys kiekvienam Centro lankytojui.

Tolerancija kito nuomonei.

Nuolatinis tobulėjimas.

Lygių galimybių užtikrinimas nepriklausomai nuo amžiaus, lyties, socialinės padėties.

Nuolatinis bendravimas ir bendradarbiavimas.

**PRIORITETAI**

Ugdymo kokybė.

Išsilavinusi, sveika ir pilietiška bendruomenė.

Centro savitos kultūros puoselėjimas.

**STRATEGINIAI TIKSLAI IR UŽDAVINIAI**

**Pagrindinis Centro veiklos tikslas-**tenkinti gyvenamosios vietovės įvairių interesų ir amžiaus grupių edukacinius, kultūros ir sporto poreikius, užtikrinant ikimokyklinį ir priešmokyklinį ugdymą, neformalųjį švietimą, savo veiklą grindžiant atsakomybės, iniciatyvumo, veiklumo, bendruomeniškumo, tolerancijos, pasitikėjimo ir teisingumo vertybinėmis nuostatomis.

**1 tikslas.** Užtikrinti aukštos kokybės vaikų ikimokyklinio ir priešmokyklinio ugdymo ir įvairaus amžiaus grupių neformaliojo švietimo paslaugas, taikant tradicinių ir inovatyvių metodų visumą.

**Uždaviniai:**

1. Organizuoti darnų, orientuotą į vaiką ugdymo(si) procesą, ugdyti ugdytinius taikant šiuolaikiškas technologijas.
2. Užtikrinti sveiką ir saugią aplinką, kurti, turtinti ir plėtoti aplinką, skatinančią vaikų ir jų šeimos narių sveikos gyvensenos nuostatų formavimą.
3. Nuolat stebėti ugdytinių kūrybinius gebėjimus, sudaryti sąlygas jų tobulinimui, pagal šiandienos ir ateities aktualijas formuoti nuostatą mokytis visą gyvenimą.

**2 tikslas.** Telkti bendruomenę kultūrinei veiklai, plėtoti švietimo, kultūros, sveikatos paslaugų infrastruktūrą įvairaus amžiaus gyventojų grupėms, puoselėjant tautiškumą, patriotiškumą ir draugiškus tarpusavio santykius.

**Uždaviniai**:

1. Organizuoti renginius, siekiant telkti vietos bendruomenių narius kultūriniuose renginiuose, pilietinėse iniciatyvose, prasmingą laiko užimtumą užtikrinančioje, veikloje.

2. Sudaryti sąlygas ugdyti sveiką ir fiziškai aktyvią bendruomenę, organizuojant sporto užsiėmimus, susitikimus, šventes bei varžybas.

3.Skatinti Centro bendruomenės narių ir lankytojų aktyvumą, veikimą kartu.

4.Stiprinti Centro ir kitų bendruomenėje ir platesnėje aplinkoje veikiančių institucijų bendradarbiavimą ir partnerystę.

5.Ieškoti naujų finansavimo formų ir išteklių bei panaudoti juos Centro veiklai vykdyti.

6. Skleisti gerąją darbo patirtį Centre ir už jo ribų.

7. Racionaliai naudoti įstaigos išteklius.

**V SKYRIUS**

**KIRDONIŲ UNIVERSALAUS DAUGIAFUNKCIO CENTRO STRATEGIJOS REALIZAVIMO PRIEMONIŲ PLANAS**

**1 tikslas.** Užtikrinti aukštos kokybės vaikų ikimokyklinio ir priešmokyklinio ugdymo bei įvairaus amžiaus grupių neformaliojo švietimo paslaugas, taikant tradicinių ir inovatyvių metodų visumą.

|  |  |  |  |  |  |
| --- | --- | --- | --- | --- | --- |
| Uždavinys | Priemonė | Atsakingi  vykdytojai | Įgyvendinimo laikas | Ištekliai | Laukiamas rezultatas |
| 1. Organizuoti darnų, orientuotą į vaiką ugdymo (si) procesą, ugdyti ugdytinius taikant šiuolaikiškas technologijas | Tradicijų puoselėjimas ir naujų kūrimas per laisvalaikio užimtumo veiklas | Ikimokyklinio ugdymo ir neformaliojo švietimo pedagogai, direktorė | Nuolat | Mokinio krepšelis, neformaliojo švietimo lėšos (gavus parengtai programai finansavimą tikslinėmis lėšomis), savivaldy bės biudžetas | Renginiai vyksta Centre ir už jo ribų. Minimos valstybinės, kalendorinės, Centro šventės |
| 2. Užtikrinti sveiką ir saugią aplinką, kurti, turtinti ir plėtoti aplinką, skatinančią vaikų ir jų šeimos narių sveikos gyvensenos nuostatų formavimą | Propaguoti sveiką gyvenseną ir aplinką, garantuojant vaikų saugumą ikimokyklinio ar neformaliojo ugdymo užsiėmimų metu | Ikimokyklinio ugdymo ir neformaliojo švietimo pedagogai, direktorė | Nuolat | Mokinio krepšelis, neformaliojo švietimo lėšos (gavus parengtai programai finansavimą tikslinėmis lėšomis), savivaldybės biudžetas | Bus užtikrinama vaikams saugi aplinka. Darželio tėvams bus organizuojamos paskaitos, diskusijos vaikų sveikos gyvensenos temomis |
| 3. Nuolat stebėti ugdytinių kūrybinius gebėjimus, sudaryti sąlygas jų tobulinimui, pagal šiandienos ir ateities aktualijas formuoti nuostatą mokytis visą gyvenimą | Kūrybinių darbų metu stebėti ugdytinių gebėjimus, skatinti juos tobulėti, mokyti baigti padėtus darbus.  Rengti renginius, šventes, organizuoti koncertus, skatinti ugdytinių dalyvavimą įstaigos veiklose | Ikimokykli nio ugdymo ir neformaliojo švietimo pedagogai | Nuolat | Mokinio krepšelis, neformalio jo švietimo lėšos (gavus parengtai programai finansavimą tikslinėmis lėšomis), savivaldy bės biudžetas | Augs kūrybingos, darbščios asmenybės nebijančios sunkumų |

**2 tikslas.** Kurti, diegti ir plėtoti modernią švietimo, kultūros, sveikatos paslaugų, skirtų įvairaus amžiaus gyventojų grupėms ir jų poreikiams, infrastruktūrą.

|  |  |  |  |  |  |
| --- | --- | --- | --- | --- | --- |
| Uždavinys | Priemonė | Atsakingi  vykdytojai | Įgyvendinimo laikas | Ištekliai | Laukiamas rezultatas |
| 1. Organizuoti renginius, siekiant telkti vietos bendruomenių narius kultūriniuose renginiuose, pilietinėse iniciatyvose, prasmingą laiko užimtumą užtikrinančioje veikloje. | Organizuoti renginius, siekiant telkti vietos bendruomenių narius kultūriniuose renginiuose, pilietinėse iniciatyvose | Ikimokyklinio ugdymo ir neformaliojo švietimo pedagogai, kultūrinių renginių ir sporto organizatoriai | Nuolat | Pajamų už naudojimąsi sporto sale, skalbykla, lėšos | Kaimo bendruome nės narys dalyvaus Centro renginiuose ne tik kaip stebėtojas, bet ir kaip dalyvis |
| 2. Sudaryti sąlygas ugdyti sveiką ir fiziškai aktyvią bendruomenę, organizuojant sporto užsiėmimus, susitikimus, šventes bei varžybas, suteikti sąlygas gauti informacijos apie galimą prevencinę veiklą | Bus organizuojami sporto užsiėmimai, varžybos, susitikimai, šventės | Sporto  organizatorius, ikimokyklinio ugdymo ir neformaliojo švietimo pedagogai, direktorė | Nuolat | savivaldybės biudžeto lėšos, pajamų už naudojimąsi sporto sale, skalbykla, lėšos | Sporto salėje, aikštyne , sporto renginiuose dalyvaus daugiau sporto mėgėjų, padidės žmonių užimtumas, gausim papildomai lėšų už naudojimąsi sporto sale. |
| 3. Skatinti Centro bendruomenės narių ir lankytojų aktyvumą, veikimą kartu | Kaimo bendruomenių narių įtraukimas į Centro veiklos organizavimą | Kultūrinių renginių ir  sporto  organizatoriai | Nuolat | Savivaldybės biudžeto lėšos | Aktyviau dalyvaus renginiuose, kaip organizato riai ar dalyviai . Bus teikiami sveikinimai ir padėkos vaikų tėvams, rėmėjams, aktyviems bendruome nių nariams |
| 4. Stiprinti Centro ir kitų bendruomenėje ir platesnėje aplinkoje veikiančių institucijų bendradarbiavimą ir partnerystę | Tarpusavio bendravimas ir bendradarbiavimas su tėvais, sprendžiant auklėjimo problemas, teikiant informaciją apie vaikų pasiekimus, planuojant ugdymo procesus. Bendrų renginių organizavimas, susitikimai | Direktorius, kultūrinių renginių ir sporto organizatoriai ir ikimokyklinio ugdymo pedagogai | Nuolat | Savivaldybės biudžeto lėšos | Darželio tėvams bus organizuojamos paskaitos, disputai , jie aktyviau dalyvaus renginiuose, ne tik kaip stebėtojai, bet organizato riai ar dalyviai |
| 5. Naujų finansavimo formų ir išteklių paieška ir panaudojimas Centro veiklai vykdyti | Papildomo  finansavimo per  projektinę veiklą  inicijavimas | Direktorius | Kasmet | Pajamų už naudojimąsi sporto sale, skalbykla, lėšos. | Atsiras galimybė  rengti  projektus  Centro vardu |
| 6. Gerosios darbo patirties sklaida Centre ir už jos ribų | Centro veiklos viešinimas žiniasklaidoje, susitikimų metu, stendiniuose pranešimuose, įstaigos svetainėje, facebook paskyroje | Direktorius, neformaliojo švietimo pedagogas. | Nuolat | Rėmėjų lėšos | Parengti informaciniai lankstinukai, Centras ir jo veikla žinomi visuomenei. Auga bendruome nės pasitikėji mas Centru, kuriamos naujos veiklos |
| 7. Racionaliai naudoti įstaigos išteklius | Rengti metinius veiklos, viešųjų pirkimų planus ir finansines metų ataskaitas | Direktorius | Nuolat | Pajamos už salės nuomą, savivaldybės biudžeto lėšos | Bus taupomos lėšos, racionaliai panaudoja mos įstaigos veiklai |

**VI SKYRIUS**

**KIRDONIŲ UNIVERSALAUS DAUGIAFUNKCIO CENTRO STRATEGINIO**

**PLANO ĮGYVENDINIMAS, KONTROLĖ IR ATSAKOMYBĖ**

Strateginio plano įgyvendinimą, įstaigos darbuotojų veiklą ir ugdomosios veiklos priežiūrą vykdo direktorius.

Strateginio plano stebėsena atliekama viso proceso metu ir visais lygiais. Tokiu būdu bendruomenė turi galimybę stebėti ir vertinti, kaip siekiami strateginiai tikslai ir įgyvendinami uždaviniai, teikti siūlymus bei pageidavimus.

Centrui vykdant atitinkamų metų veiklos planą, įstaigos administracija tikslina veiklos planą, analizuoja, kaip jis vykdomas, ar atitinka Centro strateginio plano nuostatas.

Centro darbuotojai ir Kirdonių gyventojai, bendruomenės taryba teikia siūlymus dėl veiklos gerinimo.

Centro tikslų ir uždavinių įgyvendinimo analizė yra metinio veiklos plano sudedamoji dalis.

Už sanitarinę įstaigos būklę ir vaikų sveikatos priežiūrą atsakinga Centro direktorė ir ūkvedė.

Turtas tausojamas ir racionaliai tvarkomas, naudojamas tik Centro nuostatuose numatytai veiklai vykdyti.

Kasmet direktorius teikia Savivaldybės tarybai, bendruomenei ataskaitą apie Centro tikslų ir uždavinių įvykdymą, atsiskaito steigėjui – Biržų rajono savivaldybės tarybai.

Centro higieninę ir maisto kokybės priežiūrą vykdo Biržų valstybinė maisto ir veterinarinė tarnyba bei Panevėžio visuomenės sveikatos centro Biržų skyrius.

Strateginio 2018-2020 m. plano įgyvendinimo ataskaita rengiama 2020-ųjų metų gruodžio mėnesį.

**VII SKYRIUS**

**LAUKIAMI REZULTATAI**

1. Šiuolaikiškas ir kokybiškas ugdymo (si) proceso organizavimas turės teigiamos įtakos ugdytinių ugdymo (si) pasiekimų pokyčiams.

2. Bendrystės ryšių stiprinimas, veikimas kartu, siekimas bendrų tikslų, tarp Centro bendruomenės narių ir su įvairiomis organizacijomis, padės puoselėti pozityvias vertybines nuostatas.

3. Įvairi užimtumo pasiūla tikslinėms grupėms užtikrins didesnį skirtingų amžiaus grupių žmonių pasitikėjimą savimi, saviraiškos galimybes.

\_\_\_\_\_\_\_\_\_\_\_\_\_\_\_\_